《雪》
宋代·裘万顷

天花一夜泄春机，飞坠人间片片奇。
有色有光欺柳絮，无声无臭点梅枝。
纵横万舞风回处，表里双清月霁时。
此景惟诗可摹写，却怜老去不工诗。

作者简介：裘万顷（？～1219）南宋诗人。字元量，号竹斋，洪州新建（今江西南昌）人。淳熙十四年进士，历仕吏部架阁、大理司直、江西抚干，性至孝，有节操，有诗集行世，其诗清婉流利，描绘却颇有情致。